Bab al-Mandeb
Store norske leksikon,Geografi,Verdens geografi,Verdenshavene
Bab al-Mandeb er et sund mellom Afrika og Asia som forbinder Rødehavet med Adenbukta. Sundet står for all utveksling av vannmasser i Rødehavet og sirkulasjon mellom Rødehavet og Det indiske hav.
Sundet har fått navnet «Tåreporten» fra historiske vansker med å navigere i området. Med utbygging av Suezkanalen ble sundet en viktig del av handelsruter mellom Europa og Asia.Øya Perim deler sundet i et østre og et vestre løp, som er henholdsvis tre og 20 kilometer bredt. I det grunne østre løpet går en overflatestrøm nordover fra Det indiske hav til Rødehavet. I det dypere vestre løpet går det en understrøm ut av Rødehavet. Sirkulasjonen i sundet blir påvirket av monsun. Les mer i Store norske leksikon Rødehavet Adenbukta